**Výpis**

**zo zápisnice zo zasadnutia Vedeckej rady Pedagogickej fakulty UMB v Banskej Bystrici, ktoré sa uskutočnilo dňa 7. októbra 2020**

**K bodu 7**

**Inauguračná prednáška** – doc. PaedDr. Adriana Wiegerová, PhD. v odbore Predškolská a elementárna pedagogika

Doc. PaedDr. Adriana Wiegerová, PhD. predniesla pred VR PF UMB inauguračnú prednášku na tému:*Veda a deti, koncept aktérstva dieťaťa v prírodovednom vzdelávaní z pohľadu učiteľov materských škôl.*

 Oponenti sa vyjadrili k inauguračnému konaniu, potom nasledovala diskusia.

 Prof. PhDr. Bronislava Kasáčová, CSc., predsedníčka inauguračnej komisie, v zmysle Vyhlášky MŠVVaŠ SR č. 246/2019 Z. z. o postupe získavania vedecko-pedagogických titulov alebo umelecko-pedagogických titulov docent a profesor § 5 ods. 11, predložila VR PF UMB závery z rokovania inauguračnej komisie. Inauguračná komisia vyhodnotila plnenie podmienok podľa § 76 ods. 5 a 7 zákona č. 131/2002 o vysokých školách a podľa kritérií na získanie titulu profesor. Na základe predložených dokladov, oponentských posudkov a odborného posúdenia úrovne prednesenej inauguračnej prednášky celkovo zhodnotila pedagogickú a vedeckú činnosť doc. PaedDr. Adriany Wiegerovej, PhD., a v tajnom hlasovaní rozhodla, že doc. PaedDr. Adriana Wiegerová, PhD., spĺňa podmienky pre udelenie vedecko-pedagogického titulu profesor v odbore Predškolská a elementárna pedagogika. Výsledok hlasovania: za: 4, proti: 0, neplatné: 0.

Rozhodnutie č. 7/3

V zmysle zákona č. 131/2002 Z. z. o vysokých školách a § 6 Vyhlášky MŠVVaŠ SR č. 246/2019 Z. z. o postupe získavania vedecko-pedagogických titulov alebo umelecko-pedagogických titulov docent a profesor **VR PF UMB, v tajnom hlasovaní rozhodla o návrhu na udelenie titulu profesor** (za: 19, proti: 3, neplatné hlasovacie lístky: 2) **doc. PaedDr. Adriane Wiegerovej, PhD. v odbore Predškolská a elementárna pedagogika.**

V Banskej Bystrici, 19. 10. 2020

 prof. PaedDr. Štefan Porubský, PhD.

 predseda VR PF UMB

 dekan

Za správnosť:

Mgr. Miroslava Fudorová

referát pre vedu, výskum a umenie